Kamu bisa jelasin ke aku soal 11 Nopémber dalam bahasa sunda?

11 Nopémber nyaéta poé ka-315 dina sataun (ka-316 dina taun kabisat) dina kalénder Gregorian, sésana 50 poé.

1028 – Konstantin VIII tilar dunya, ngeureunan pangawasaanna minangka raja Karajaan Byzantium salila 66 taun.

1572 – Tycho Brahe nengetan supernova SN 1572.

1673 – Patempuran Hotin Kadua: Pasukan Pasamakmuran Polandia-Lithuania dina pingpinan Jan Sobieski ngéléhkeun Turki Ustmani. Dina patempuran ieu rokét buatan Kazimierz Sieminenowicz hasil digunakeun.

1675 – Gottfried Leibniz ngébréhkeun kalkulasi integral pikeun munggarannana keur manggihan aréa di sahandapeun grafik y = ƒ(x).

1778 – Pangbantéan Cherry Valley: Pasukan loyalis jeung Indian Seneka nyerang bénténg jeung désa di wétan New York dina Perang Révolusionér Amérika, nelasan leuwih ti 41 warga sipil jeung soldadu.

1839 – Institiut Militer Virginia diadegkeun di Lexington, Virginia.

1869 – Aturan Palindungan Aborigin Victoria ditanjerkeun di Australi, méré wewenang ka pamaréntah pikeun ngatur kahirupan urang-urang Aborigin, nu antukna nungtun kana Generasi nu Dipaling, di mana barudak Suku Aborigin jeung barudak pangeusi pulo-pulo Selat Torres dicarokot ti kolotna terus dipindahkeun ka tempat séjén sangkan kahareupna ngalaman asimilasi.

1918 – Dina Perang Dunia I, Jérman néken pasatujuan daméy jeung Sakutu di jalan karéta di Leuweung Compiègne, Picardy, Perancis.

1918 – Józef Piłsudski nyepeng kakawasaan militer pangluhurna di Polandia, ngalambangkeun poé kahiji kamerdékaan Polandia.

1923 – Adolf Hitler ditahan di Munich pikeun panghianatan tingkat tinggi alatan peranna dina Beer Hall Putsch.

1930 – Paten nomer US1781541 dibikeun ka Albert Einstein jeung Leó Szilárd pikeun ciptaanna, réfrigrator Einstein.

1940 – Patempuran Taranto dina Perang Dunia II, Royal Navy (angkatan laut Inggris) ngaleupaskeun serangan kapal udara di kapal ka kapal nu munggaran dina sajarah.

1961 – Tilu welas anggota Pasukan AU Italia nu diturunkeun di Kongo minangka bagian tina pasukan perdaméan PBB dibantéy ku sakumpulan massa di Kindu.

1965 – PM Rhodesia Kidul Ian Smith sacara sapihak ngadéklarasikeun kamerdékaan koloni Inggris éta jadi nagara Rhodesia nu teu diaku.

1975 – Angola merdéka ti Portugal.

1977 – Beledugan bahan amunisi di hiji stasion karéta di Iri, Koréa Kidul nelasan saheunteuna 56 jalma.

2000 – Saratus lima puluh lima tukang ski jeung tukang papan luncur maraot nalika hiji karéta kabel kahuruan di hiji torowongan di Kaprun, Austria.

2001 – Jurnalis Pierre Billaud, Johanne Sutton jeung Volker Handloik palastra di Afghanistan nalika serangan kana konvoy nu diiluan ku maranéhna.

2004 – PLO mastikeun maotna Yassér Arafat ku sabab nu teu kanyahoan. Mahmud Abbas dipilih jadi pupuhu PLO teu lila ti harita.